Í gær , föstudaginn 16. september , voru rétt 75 ár liðin frá sjóslysinu mikla þegar rannsóknaskipið Pourquoi-pas ? fórst við Straumfjörð á Mýrum 1936 . Franski landkönnuðurinn , leiðangursstjórinn og læknirinn Jean-Baptiste Charcot fórst með skipinu . Hann var einn þeirra merkismanna sem fyrstir könnuðu og kortlögðu haf - og landsvæðin umhverfis heimskautin í byrjun síðustu aldar en þeirra á meðal voru Amundsen , Scott , Nordenskjöld og Peary . Þekktasta skip Charcots var Pourquoi-Pas ? , sérútbúið rannsóknaskip með þremur rannsóknastofum og bókasafni , allra fullkomnasta rannsóknaskip heims á sínum tíma . Í ferðum þess voru gerðar margvíslegar vísindarannsóknir sem þykja stórmerkar enn þann dag í dag . Hinn 16. september 1936 strandaði Pourquoi-Pas ? í aftakaveðri út af Álftanesi á Mýrum . Þetta er eitt hörmulegasta sjóslys Íslandssögunnar en alls fórust 40 manns og aðeins einn skipverjanna komst lífs af .